Zápisnica

zo stretnutia RADY OZ BÁHONČATÁ

dňa 16.11.2016

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prítomní: Vladimíra Struhárová

 Andrea Ihászová

 Michaela Vandáková

 Erika Škreňová

 Matúš Vandák

 Martin Čechovič

1. **Otvorenie stretnutia**

Zástupkyňa pre MŠ, Mgr. Struhárová, privítala členov Rady OZ BÁHONČATÁ v MŠ

a oboznámila prítomných s programom, ktorý tvorili nasledovné body:

1. **Prevádzka MŠ počas zimných prázdnin**

Prevádzka v MŠ bude z dôvodu zimných prázdnin prerušená od 23.12. 2016

do 6.1.2017. Nástup detí do MŠ bude možný od 9.1.2017.

1. **Prebudovanie šatne pre 2. a  3. triedu**

P. zástupkyňa informovala prítomných o plánovanej rekonštrukcii miestnosti, využívanej v súčasnosti ako sklad, vedľa súčasnej šatne pre 2. a 3. triedu, na ktorej bude primárne participovať po dohode so starostom obce miestny obecný úrad (financovanie). Súčasťou renovácie bude odstránenie starej drevenej dlážky +  nová podlaha a vybudovanie priečky v miestnosti. Návrh na renováciu predloží starostovi p. Molnár, ďalej vyhotoví šatňové skrinky p. Robert Kellner podľa schváleného návrhu.

1. **Stav financií na účte OZ BÁHONČATÁ**

Pokladník OZ, Ing. Matúš Vandák, poskytol prehľad financií – aktuálny stav (4.050,- €) a predpokladaný stav po úhrade pravidelných mesačných príspevkov (tvz. poplatok ZRPŠ), pričom sa v r. 2017 očakáva prvý príjem z 2% daní na účet OZ.

1. **Plánované aktivity v MŠ**

V jednotlivých triedach sa plánuje zorganizovanie vianočných tvorivých dielní, ktoré sa uskutočnia za účasti rodičov (o 15.30 hod.) – podobne ako bol „Večer strašidielok s lampiónmi“ – za účelom utuženia vzájomných vzťahov, čím sa MŠ otvára intenzívnejšej spolupráci a komunikácii s rodičmi, ako aj spätnej väzbe.

Rada OZ schválila na vianočné tvorivé dielne pre všetky triedy v súhrne 50,- €.

Dňa 6.12. 2016 predpoludním navštívi deti v MŠ Mikuláš a prinesie im mikulášske balíčky so sladkosťami. P. Kučerová zabezpečí adventné kalendáre pre každé dieťa.

Na mikulášske balíčky Rada OZ schválila sumu 200,- € (1 balíček = 3,50€).

Vianočné besiedky sa uskutočnia taktiež osobitne v každej triede za účasti rodičov o 15.30 hod. v dňoch 13. – 15.12.2016 s programom a občerstvením.

Na vianočné darčeky, ktoré navrhnú p. učiteľky z jednotlivých tried, Rada OZ schválila sumu 400,-€.

1. **Materiálne vybavenie**

Rada OZ schválila na účel zakúpenia 5 nových postieľok, 5 matracov a k tomu sadu posteľného prádla: sumu 350,- €,

 a na zakúpenie potrieb na cvičenie do každej triedy (t.j. 3 žinenky) a 1švédska debna spoločne pre všetky triedy: sumu 400,- €

1. **Neplatiči poplatku ZRPŠ**

Pokladník predložil tabuľkový prehľad platičov a neplatičov poplatku ZRPŠ v jednotlivých triedach. Členovia rady požiadali p. zástupkyňu o vyvesenie tohto zoznamu platieb ZRPŠ na nástenkách vo vstupných priestoroch MŠ a zároveň o ústne upozornenie tých rodičov, ktorí majú zanedbané platby, s výzvou na ich úhradu.

Osobitný prípad neplatiča predstavuje p. Zacharová, ktorá neuhradila 128,- € za minulý šk. rok (2015/16) a 24,-€ za tento šk. rok 2016/17. Členovia Rady OZ sa preto zhodli na nasledovnom riešení aj pre ďalšie podobné prípady v budúcnosti: Neplatičovi zašle OZ (štatutárni zástupcovia) písomnú výzvu na úhradu nezaplatených príspevkov ZRPŠ, ktorá obsahuje uvedenie následkov nezaplatenia (napr. nedostane Mikulášsky balíček, nebude sa zúčastňovať divadielok a výletov, akcie pri ukončení školského roka, prípadne dieťaťu nebude uhradená doprava na plavecký výcvik, resp. rodič dostane prádlo na domáce vypranie).

V rámci tohto bodu schválili členovia Rady OZ odpustenie poplatku ZRPŠ za 2 mesiace (január, február 2015) p. Augustínovej, počas ktorých jej syn nenavštevoval vôbec MŠ.

1. **Rôzne**

Pani Škreňová navrhla, aby sa z príspevkov ZRPŠ každoročne zakúpili jednotne hygienické potreby do tried, t.j. rovnaký toaletný papier, rovnaké mydlá, zubné pasty.

P. Martin Čechovič ponúkol možnosť zabezpečenie toneru do multifunkčnej tlačiarne, Rada OZ schválila uhrádzanie toneru z prostriedkov ZRPŠ.

1. **Informovanie rodičov prostredníctvom e – mailov**

Na podnet p. Škreňovej pristúpila p. zástupkyňa k spolupráci na zlepšení informovanosti rodičov o aktualitách v MŠ, a to prostredníctvom hromadného zasielania e-mailov na adresy rodičov, ktorí majú záujem o takúto formu informovania, popri súčasnom zverejnení aktualít na stránke MŠ. Z uvedeného dôvodu budú v jednotlivých triedach zoznamy na zapísanie mailových adries pre rodičov, ktorí prejavia záujem.

M. Vandák zistí možnosti automatického preposielania mailov zo stránky MŠ.

1. **Predpokladané výdavky v budúcom kalendárnom roku**
* Stoly a stoličky do jedálne
* Nábytok + 18 stoličiek do malej triedy
* Paplóniky
* Prikrytie pieskoviska
1. **Záver**

Zástupkyňa pre MŠ, Mgr. Struhárová poďakovala všetkým prítomným za účasť, návrhy a podnety.

V Báhoni, dňa 22.11.2016

Zapísala: M. Vandáková

Overil: M. Čechovič